**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 8.***

***MELLÉKLET: - db***

***TÁRGY: Tájékoztatás bírósági ülnök választásával kapcsolatban megtett intézkedésekről***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***Soron következő ülésére***

***ELŐTERJESZTŐ: dr. Holczer Mónika igazgatóságvezető***

***ELŐTERJESZTÉST KÉSZÍTETTE: dr. Holczer Mónika igazgatóságvezető***

***ELŐADÓ: dr. Holczer Mónika igazgatóságvezető***

***TÖRVÉNYESSÉGI VÉLEMÉNYEZÉSRE BEMUTATVA: Majnayné Sajben Anna igazgatóságvezető***

Terjedelem: 1 + 3 oldal

**Tisztelt Képviselő-testület!**

Magyarország Alaptörvénye Bíróság fejezetének 27. cikk (2) bekezdése értelmében a törvény által meghatározott ügyekben és módon nem hivatásos bírák is részt vesznek az ítélkezésben.

A bírák jogállásáról és javadalmazásáról szóló 2011. évi CLXII. törvény (a továbbiakban: Bjt.) rendelkezik az ülnökjelölés és választás módjáról.

A Bjt. 216. § (2) bekezdése alapján a Köztársasági Elnök 39/2023.(III.6.) KE határozatával (a továbbiakban: KE határozat) a bírósági ülnökök megválasztását a 2023. március 7. napja és 2023. április 30. napja közé eső időtartamra tűzte ki. Az Országos Bírósági Hivatal elnöke a 24.SZ/2023.(II.15.) OBHE határozatában megállapította az egyes bíróságokhoz megválasztandó ülnökök számát.

A Bjt. rendelkezik az ülnökjelölés és választás szabályairól. Az ülnök jogairól és kötelezettségeiről szóló, az Országos Bírósági Hivatal által kiadott tájékoztató jelen előterjesztés [1. számú melléklet](https://szekszard.hu/download_file/view/26404/3809)e tartalmazza.

A Bjt. 212. § (1) bekezdése alapján ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság, vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem, továbbá 70. életévét még nem töltötte be. *(A Bjt. 220. § (1) bekezdés d) pontja értelmében az ülnök megbízatása megszűnik a 70. év betöltésével, ezért a 70. életév betöltését követően már nem választható meg az ülnöknek jelölt személy.)*

A büntetőeljárásról szóló 2017. évi XC. törvény (a továbbiakban: Be.) 680. § (5) bekezdésében rögzített különös feltétel szerint a fiatalkorú elleni büntetőeljárásban ülnökként kizárólag

*a)* pedagógus,

*b)* pszichológus, vagy

*c)* a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt.

Az ülnök nem lehet tagja pártnak, és politikai tevékenységet nem folytathat.

Az ülnök jelölése:

* A fiatalkorúak büntetőügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik. A tantestületek nyugdíjas, állományukba már nem tartozó pedagógust is jelölhetnek.
* A fiatalkorúak büntetőügyeiben eljáró bíróság nem pedagógus ülnökeit az egyesületek - kivéve a pártokat -, a foglalkozásuk szerinti érdek-képviseleti szervek, valamint őket a Be.  680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.

Egy jelölt kizárólag egy bírósághoz választható meg ülnökké. (Bjt. 214. § (5) bekezdése)

Az ülnök választása:

A Szekszárdi Járásbíróságra a települési nemzetiségi önkormányzatok képviselő-testületei is választanak ülnököket. A Szekszárdi Roma Nemzetiségi Önkormányzat a Szekszárdi Járásbíróságra egy – a Be. 680. § (5) bekezdésének megfelelő – ülnök megválasztására jogosult.

A jelölés bejelentése:

A jelölést – a szükséges iratokkal együtt – a jelöltnek kellett benyújtania.

Az ülnök jogaira és kötelezettségeire vonatkozó tájékoztató, a jelöléshez és a jelölés elfogadásához szükséges nyomtatványok Szekszárd Megyei Jogú Város Polgármesteri Hivatala ügyfélszolgálatán megtekinthetők, illetve beszerezhetők voltak, továbbá Szekszárd Megyei Jogú Város Önkormányzata honlapján, a [www.szekszard.hu](http://www.szekszard.hu) oldalon is megismerhetők és letölthetők voltak.

A Polgármesteri Hivatal fentieken kívül megkereséssel élt a Szekszárdi Gyermeklánc Óvoda intézményvezetője felé is, kérve Intézményvezető Asszony közreműködését a jelölésben, valamint a lehetőség egyéb jelölésre jogosultakhoz való eljuttatásában, és a jelölési lehetőségről való tájékoztatásban.

A jelöléseket 2023. április 12-én (szerda) 17.00 óráig személyesen Szekszárd Megyei Jogú Város Polgármesteri Hivatala Önkormányzati Osztályához (Szekszárd, Béla király tér 8., II. emelet 213. számú iroda) kellett eljuttatni vagy postai úton Szekszárd Megyei Jogú Város Polgármesteri Hivatala Önkormányzati és Szervezési Igazgatóságának vezetőjéhez címezve (dr. Holczer Mónika, 7100 Szekszárd, Pf. 83.) lehetett benyújtani, úgy, hogy a küldemény legkésőbb 2023. április 12-én beérkezzen.

A jelöléshez nyitvaálló határidőn belül- és azt követően- jelölés nem érkezett, így a testület ülnökválasztásról nem tud érdemben határozni.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

***Szekszárd, 2023. május 4.***

**dr. Holczer Mónika**

**igazgatóságvezető**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2023. (II.22) határozata**

***bírósági ülnök választásával kapcsolatban megtett intézkedésekről***

Szekszárdi Roma Nemzetiségi Önkormányzat képviselő-testülete

1. Szekszárd Megyei Jogú Város Polgármesteri Hivatalának a bírósági ülnökválasztással kapcsolatban megtett intézkedéseiről szóló tájékoztatását tudomásul veszi;

**Határidő: A döntéshozatal napja**

**Felelős: ifj. Kovács György elnök**

1. megállapítja, hogy a bírósági ülnök jelöléséhez nyitvaálló határidőn belül jelölés nem érkezett;

**Határidő: A döntéshozatal napja**

**Felelős: ifj. Kovács György elnök**

1. a 2.) pontban foglaltakra tekintettel a Szekszárdi Járásbíróságra bírósági ülnököt nem választ.

**Határidő: A döntéshozatal napja**

**Felelős: ifj. Kovács György elnök**