**ELŐTERJESZTÉS SORSZÁMA: 10.**

**MELLÉKLET: 2 db**

**TÁRGY: A Szekszárdi Gyermeklánc Óvoda átszervezése és alapító okiratának módosítása**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**2023. május ..-i RENDES ÜLÉSÉRE**

|  |  |
| --- | --- |
| **ELŐTERJESZTŐ:** | **ifj. Kovács György elnök** |
| **AZ ELŐTERJESZTÉST KÉSZÍTETTE:** | **dr. Horváth Annamária köznevelési referens** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Egyszerű többség**

**Tisztelt Képviselő-testület!**

Több éves szüneteltetés után, jelentős felújítást és beruházást követően, várhatóan 2024 januárjától **újrakezdheti működését a Szekszárdi Gyermeklánc Óvoda szőlőhegyi épülete** (Óvoda utca 5.).

A felújított épületben a korábbi 25 fős óvodai csoport helyett **két 25 fős óvodai és két 7 fős mini bölcsődei csoport** kap helyet. A feladatellátás **bővítése** a köznevelési **intézmény típusának,** valaminta **feladatellátási helyenként felvehető maximális gyermeklétszámának módosításával is jár, mely intézkedések** a nemzeti köznevelésről szóló 2011. évi CXC. törvény (a továbbiakban: **Nkt**.) 4. § 11. pontja, illetve 21. § (3) bekezdés c) és f) pontja alapján **átszervezésnek minősülnek**.

Az **átszervezésről szóló döntést** az **Nkt**. 84. § (7) bekezdése alapján **legkésőbb** az intézkedés tervezett végrehajtása éve **májusának utolsó munkanapjáig lehet meghozni**. Az alapító okirat módosítása is ennek megfelelően lehetséges.

Az **Nkt**. 84. § (3) bekezdés a) pontja szerint

*„A* ***fenntartó*** *tanítási évben, továbbá – a július-augusztus hónapok kivételével –* ***nevelési évben*** *iskolát nem indíthat, továbbá iskolát, kollégiumot,* ***óvodát nem szervezhet át****, nem szüntethet meg, fenntartói jogát nem adhatja át.”*

A rendelkezés alapján az alapító okirat módosítása július-augusztus hónapban léphet hatályba.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) **EMMI rendelet** 123-125. §-i alapján az **intézmény hivatalos nevének tartalmaznia kell az ellátandó alapfeladatok jogszabályi elnevezését**, ezért az intézmény javasolt új elnevezése: **Szekszárdi Gyermeklánc Óvoda és Mini Bölcsőde**.

Az **Nkt**. 83. § (4) bekezdése átszervezés és az intézmény nevének megállapítása esetén **előírja az alkalmazotti közösség**, **a szülői szervezet és a településen működő nemzetiségi önkormányzat véleményének kikérését,** a 84. § (9) bekezdése pedig – ha az intézmény a nemzetiségi nevelési feladatot ténylegesen ellátja – **a nemzetiségi önkormányzat egyetértésének kikérését is**.

Az intézményvezető a Humán Osztályra eljuttatta az alkalmazotti közösség és a szülői szervezet véleményét, melyek támogatják az átszervezést és az intézmény nevének módosítását.

Az átszervezés után lehetőség lesz több gyermek számára biztosítani az óvodai és a bölcsődei ellátást is.

A Magyar Államkincstár Tolna Vármegyei Igazgatósága (a továbbiakban: **Államkincstár**) 2023. áprilisában értesítést küldött valamennyi óvodafenntartónak.

Az értesítés szerint **Államkincstár** 2023. március 9-i dátummal – hivatalból indított eljárás keretében – törölte az óvodák törzskönyvi nyilvántartásba bejegyzett kormányzati funkciói közül a „041231 - Rövid időtartamú közfoglalkoztatás” kormányzati funkció kódot.

A törlésre a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 2023. március 9-ével bekövetkezett változása miatt került sor.

**Államkincstár** felhívta a figyelmet, hogy a törölt kormányzati funkció kódot a Szekszárdi Gyermeklánc Óvoda alapító okiratából is törölni szükséges legkésőbb 2023. június 7-ig, mivel az alapító okirat érvénytelen kormányzati funkciót nem tartalmazhat.

Fentieknek megfelelően készült el a **módosító okirat** és az új, **egységes szerkezetű alapító okirat** tervezete, melynek hitelesítését **Államkincstár** végzi (mindkét tervezet az előterjesztés melléklete).

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2023. május 5.**

**Ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2023. (V. ...) határozata**

**a Szekszárdi Gyermeklánc Óvoda átszervezéséről és alapító okiratának módosításáról**

A Szekszárdi Roma Nemzetiségi Önkormányzat Képviselő-testülete

1. támogatja a Szekszárdi Gyermeklánc Óvoda átszervezését, a mini bölcsődei csoportok indítását, az intézmény átnevezését és az intézmény alapító okiratának szükséges módosítását;

**Határidő: 2023. május ...**

**Felelős: ifj. Kovács György elnök**

1. felkéri a polgármesteri hivatalt, hogy jelen határozatot juttassa el Szekszárd Megyei Jogú Város Önkormányzata Közgyűléséhez.

**Határidő: 2023. május 25.**

**Felelős: dr. Holczer Mónika igazgatóságvezető**